Jacfar Numeyri wax badan ayuu dalkiisa u qabtey markii Madaxweyne loogu doortey afti dadweyne sanadkii 1971, waxa uu wax ka beddaley wax soosaarka beeraha oo dadka Suudaan aad ugu fiicnaayeen, waxa uu dalka keeney shirkado shidaal sida Chevron, Bangityada ayuu ka dhigey kuwo gaar loo lee yahay, waxaana dalkiisa ku soo batey ajaanibta maalgashiga doonayey, waxa uu soo afjarey dagaalkii sokeeye ee socdey muddo 17 sano ah, Masiixiyiinta Koonfurta heshiis ayuu la galay waxaana uu siiyey is-maamul awood leh (Autonomy).
